ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
აფხაზეთი რუსეთს უძრავი ქონების ბაზარს უხსნის ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2021 წლის 23 ივლისი   ავტორი: თამარ შონია
დაგეგმილი საკანონმდებლო ცვლილებების შემდეგ უცხო ქვეყნის მოქალაქეები დე ფაქტო რესპუბლიკაში უძრავი ქონების შეძენას შეძლებენ.
ერთ დღეს ეკა ხაინდრავა ფეისბუქში შემთხვევით გადააწყდა ვიდეოს, რომელშიც მისი საკუთარი სახლი, რომელიც 1994 წელს კოფლიქტის შედეგად იძულებით დაატოვებინეს, გასაყიდად იყო გამოტანილი.
„ის პერიოდი განმიახლდა, როცა დავტოვეთ აფხაზეთი, საშინლად განვიცადე,“ გვიყვება აფხაზეთიდან დევნილი ეკა ხაინდრავა, რომელიც ოჯახთან ერთად 28 წელია დევნილობაში ცხოვრობს. „ძალიან მძიმეა, როცა ხედავ როგორ შედის შენს ეზოში ვიღაც რუსი მაკლერი და იღებს ვიდეოს, სადაც აღწერს თუ რა ლამაზი ეზო და სახლი იყიდება შემოსავლიანი თხილის პლანტაციებით.
„მოვძებნე ეს რუსი მაკლერი და დავუკავშირდი, რა უფლებით ყიდი ჩემ სახლს მეთქი, თუ შენი სახლი არისო ჩამოდი, აქ იცხოვრეო და დამცინა. ვიცი, რომ სოხუმში ცხოვრობს და ამ საქმით არის დაკავებული,“ დასძინა მან.
„არამარტო ჩემ სახლს ყიდის ასეთი ფორმით, არამედ სხვა სახლებსაც. როგორც გავარკვიე ჩემს სოფელში, განახლებაში ათამდე სახლი გაიყიდა და ყველა სახლი რუსებმა შეიძინეს. ძირითადად რუსები და სომხები ყიდულობენ, რატომაც არა შავი ზღვა, ულამაზესი ბუნება და როცა ასეთ ადგილას სახლს შეიძენ სულ რაღაც 10 ათასიდან 15 დოლარამდე, ნაჩუქარია და ამ ყველაფერს ათასგვარი მაქინაციებით აკეთებენ“, ამბობს ეკა.
მიუხედავად იმისა, რომ აფხაზეთში უძრავი ქონების უცხოელებზე მიყიდვა უკვე დიდი ხანი არის აკრძალულია, სინამდვილეში ასეთი გარიგებები საკმაოდ ხშირია. შუამავლების საშუალებით სახლებს ჩვეულებრივ რუსები ყიდულობენ. კანონში დაგეგმილი ცვლილებების შემდეგ კი უცხოელები უკვე ოფიციალურად შეძლებენ აფხაზეთში უძრავი ქონების შეძენას. ადგილობრივები შიშობენ, რომ ეს კიდევ უფრო გააძლიერებს რუსეთის ისედაც უზარმაზარ გავლენას დე ფაქტო რესპუბლიკაში, ხოლო დევნილები სულ უფრო ნაკლებად ხედავენ დაბრუნების პერსპექტივას.
ადგილობრივმა ჟურნალისტმა, რომელმაც ანონიმურად დარჩენა ისურვა გვითხრა, რომ რუსები უძრავ ქონებას ადგილობრივი მოქალაქეობის მქონე სომხების მეშვეობით ყიდულობენ.
„ოფიციალურად, ქონება რეგისტრირებულია მის სახელზე, მაგრამ ვინც იყიდა ის იყენებს სახლს, პლანტაციებს და სხვა ქონებას,”- გვითხრა მან.
გასულ წელს დე ფაქტო პრეზიდენტმა ასლან ბჟანიამ აფხაზეთისა და რუსეთის კანონმდებლობის უფრო დაახლოების მიზნით რეფორმების გატარება დააანონსა.
მათ შორის არის საკანონმდებლო ცვლილება, რომელიც უძრავი ქონების ყიდვის უფლებას მისცემს „იმ სახელმწიფოების მოქალაქეებს, რომლებმაც აღიარეს აფხაზეთის რესპუბლიკის დამოუკიდებლობა.”  პროცესის დასრულება 2022 წლისთვის იგეგმება.
ჟურნალისტის თქმით, შემოთავაზებული ცვლილებები აბსურდულია, რადგან რუსები უკვე ისედაც განაგებენ ყველაფერს.
„კანონი რა საჭიროა, ყველაფერი ისედაც მაგათია, თავსაც ვერ მოაბრუნებ უნებართვოდ, ყველგან ესენი იშენებენ სახლებს, ილორის ტერიტორიაზე მთლიანად ზღვის სანაპიროზე რუსებმა აიშენეს სახლები, მოსახლეობა კი ხვდება რაც ხდება, მაგრამ თავს ზევით ძალა არ არის და ვინ რას იტყვის. ამ პროცესებს თქვენი მხარეც [თბილისი] უწყობს ხელს, არაფერზე რაც აქ ხდება ხმას არ იღებენ, ალბათ, მოვა დრო და ორივე მხარე აგებს პასუხს ხალხის ასეთ მდგომარეობაში ჩაგდების გამო,“  გვითხრა მან.
მიუხედავად იმისა, რომ მიტოვებული სახლების გაყიდვას ადგილობრივები არ მიესალმებიან, არაფრის გაკეთება არ შეუძლიათ.
„ქართველების სახლების მასიური გაყიდვა უბრალო მოსახლეობას არ უნდა, მაგრამ ხალხს ვინ ეკითხება რამეს, ამას მთავრობა აკეთებს, ორივე მხარე, ჩვენიც და თქვენიც, ერთად აკეთებენ ბიზნესს, უბრალო ხალხს არაფერი არ აქვს. ხელისუფლება მდიდრდება ორივე მხარეს და ხალხი მშიერი კვდება,“ ამბობს აფხაზი ჟურნალისტი.
პროცესის მიმართ გულგრილობაში დაადანაშაულა თბილისი ეკა ხაინდრავამაც.
„უბრალოდ ეს საკითხი არ აინტერესებთ, არც დევნილების ბედით არიან დაინტერესებულები, სხვას რა მოვთხოვოთ, როცა შენი ქვეყანა არ იცავს დევნილების უფლებებს.“
შერიგებისა და სამოქალაქო თანასწორობის საკითხებში სახელმწიფო მინისტრმა თეა ახვლედიანმა განაცხადა, რომ ნებისმიერ ხელშეკრულებას, რომელიც დაიდება საოკუპაციო რეჟიმის მიერ ოკუპირებულ ტერიტორიაზე, სადაც ეთნიკური წმენდა განხორციელდა, არ აქვს არანაირი სამართლებრივი საფუძველი.
„ჟენევის საერთაშორისო მოლაპარაკებების ფორმატის ფარგლებში, ერთ-ერთი უმთავრესი თემის სახით, განიხილება ოკუპირებული ტერიტორიებიდან იძულებით გადაადგილებული პირების და ლტოლვილების საკუთარ სახლებში უსაფრთო და ღირსეული დაბრუნების საკითხი, რომლის მისაღწევად საქართველოს ცენტრალური ხელისუფლება მაქსიმალური ძალისხმევით განაგრძობს ყველა შესაბამისი ბერკეტის გამოყენებას,“ გვითხრა მინისტრმა.
პოლიტოლოგი პაატა ზაქარეიშვილიც თვლის, რომ ქართველების სახლების გაყიდვის სამართლებრივი საფუძველი არ არსებობს.
„ყველა ეს მოქმედება არ შეესაბამება თვით აფხაზეთის ტერიტორიაზე არსებულ კანონმდებლობას. აფხაზები სხვა მოქალაქეებზე არ ყიდიან უძრავ ქონებას. ეს რაც ბოლო პერიოდში ხდება არის შუამავლების საშუალებითა და სხვადასხვა ფორმებით. ვინც ყიდულობს, მას საერთოდ არ ადარდებს კანონმდებლობა. ეს ყველა გარიგება არის უკანონო, როგოც საქართველოს კანონმდებლობით, ისე თვით აფხაზეთის დე ფაქტო კანონდებლობითაც კი.
„ეს არის ჰაერზე გამოკიდებული გარიგებები, ნოტარიუსების დონეზე დამტკიცებული, როგორც საბჭოთა კავშირის დროს იყო ერთი ადამიანიდან მეორეზე გადაცემის უკანონო ფაქტები. თუ ვინმე მერე ნორმალურ სასამართლოში იჩივლებს, მომავალში ყველა ამ გარიგებების გაუქმება შეიძლება,“ განაცხადა პაატა ზაქარეიშვილმა.
გალელი მურთაზ ჯალაღონია მართლაც იხსენებს შემთხვევას, როდესაც ერთმა ოჯახმა ომის დროს მიტოვებული სახლის დაბრუნება შეძლო.
„მაგალითად, ერთი საინტერესო შემთხვევა მოხდა დაახლოებით ორი თვის წინ სოხუმში, ჩემი ბიძაშვილის მეზობლად ბერძენი ოჯახი ცხოვრობდა, ომის შემდეგ რუსეთში გადავიდნენ საცხოვრებლად და სახლი დროებით სარგებლობაში თავის აფხაზ მეზობელს გადასცეს. ამ აფხაზმა ეს სახლი როგორღაც მოახერხა ნოტარიუსით და სასამართლოთი და თავის სახელზე გადაიფორმა, ახლა როცა დაბრუნდა ბერძენი, ასეთი მდგომარეობა დახვდა და სარჩელი სასამართლოში შეიტანა. ყველას გაუკვირდა როცა გავიგეთ, რომ სასამართლომ ბერძენს დაუბრუნა სახლი და ის აფხაზი ოჯახი იძულებით გამოასახლეს“, გვიყვება მურთაზ ჯალაღონია.
მისი თქმით, სანამ აფხაზეთის პირველი პრეზიდენტი ვლადისლავ არძინბა ხელისუფლებაში იყო, მან არ მიაღებინა კანონი ქართველების მიტოვებული სახლების აფხაზებისთვის გადასაცემად. თუმცა, ხაჯიმბას არჩევის შემდეგ, აფხაზებს ასეთი სახლების ყიდვის უფლება მიეცათ. დაგეგმილი საკანონმდებლო ცვლილებები კი ბაზარს უფრო გახსნის.
„პროცესი შეუქცევადი გახდება მას შემდეგ, რაც პარლამენტი ახალ კანონს მიიღებს უძრავი ქონების ყიდვა-გაყიდვის შესახებ. რუსეთის უშუალო ზეწოლით აფხაზეთის პარლამენტმა უნდა მიიღოს კანონი უცხო ქვეყნის მოქალაქეთა მიერ აფხაზეთში უძრავი ქონების შესყიდვის შესახებ, არცერთი სხვა ქვეყნის მოქალაქეს დღეს აფხაზეთში არ შეუძლია უძრავი ქონების შესყიდვა“, – ამბობს მურთაზ ჯალაღონია.
სტატია მომზადებულია ნორვეგიის საგარეო საქმეთა სამინისტროს ფინანსური მხარდაჭერით მიმდინარე პროექტის გააძლიერე, გადაამოწმე, ჩაერთე  ფარგლებში.
Click to share on Twitter (Opens in new window)
Click to share on Facebook (Opens in new window)
თამარ შონია თავისუფალი ჟურნალისტია ზუგდიდში. ამჟამად რადიო კომპანია ოდიშის (მაუწყებლობს სამეგრელო-ზემო სვანეთის რეგიონში) საინფორმაციო სამსახურის რედაქტორია. იგი აქტიურად იყო ჩართული IWPR-ის კავკასიის პროგრამის სხვადასხვა პროექტში. მუშაობს სოციალურ, ეკონომიკურ და კონფლიქტთან დაკავშირებულ თემებზე.
განცხადება საქართველოს თვითგამოცხადებული რეგიონის, აფხაზეთის ადმინისტრაციული საზღვრის გასწვრივ ბოლო დროს განვითარებული მოვლენების შესახებ
აფხაზი მუსლიმები იდენტობის გზაჯვარედინზე
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.